कुछ ऐसा था अद्भूत गणितज्ञ श्रीनिवास रामानुजन का जीवन :

Thu, 30 Dec 2021 11:20:12 +0000

रामानुजन का जन्म 22 दिसंबर 1887 को कोयंबटूर जिले के इरोड गांव में हुआ था। उनकी माता का नाम कोमलताम्मल तथा पिता का नाम श्रीनिवास आयंगर था। पिता कपड़े की दुकान पर मुनीम थे। रामानुजन की बचपन से ही अन्य विषयों की अपेक्षा गणित में अधिक रुचि थी। उनके शिक्षक द्वारा भाग सिखाने की प्रक्रिया में शून्य का भाग शून्य से करने पर उत्तरफल जाने की उत्सुकता ने शिक्षक को आश्चर्यचकित कर दिया था। रामानुजन के उम्र के बच्चे जहां खेलने में अपना समय बिताते थे तो वहीं रामानुजन गणित के प्रश्न हल करने में। यही नहीं रामानुजन अपने से बड़ी कक्षा के गणित के प्रश्न आसानी से हल कर देते थे। रामानुजन की हर जगह प्रशंसा होने लगी थी। रामानुजन हाईस्कूल में अव्वल आए उन्हें आगे की शिक्षा के लिए छात्रवृत्ति भी प्रदान की गई लेकिन गणित के प्रति उनकी गहराती रुचि ने उनका अन्य विषयों से ध्यान खींच लिया। परिणामस्वरूप वह बारहवीं में गणित के अलावा सभी विषयों में अनुत्तीर्ण हो गए और उनकी छात्रवृत्ति भी रोक दी गई। रामानुजन की कठिन क्षण प्रांरभ हो गए थे। घर में स्कूल फीस के लिए  पर्याप्त धन नहीं था। वह फिर भी अपने गणितीय शोध में खोए रहते थे उनकी माता ने यह देख  रामानुजन का विवाह जानकीअम्मल से कराने का निर्णय लिया ताकि घर - गृहस्थी के दबाव में रोजगार की तलाश करें।