किसानों के चेहरे पर मुस्कान लाने वाला यूनियन बजट2022

Fri, 28 Jan 2022 14:12:05 +0000

कोरोना महामारी ने जब देश के आधारभूत ढांचे को हिला कर रख दिया था तब कृषि ही एक मात्र ऐसा क्षेत्र था जिसने अन्य सेक्टरों के मुकाबले उन्नति की थी। ऐसे में वित्तीय वर्ष 2022-23 के बजट में ग्रामीण विकास को प्राथमिकता देना चाहिए।महामारी के दौरान प्रवासी ग्रामीण मजदूरों को सबसे अधिक समस्याएं झेलनी पड़ी है ।एक किसान की 40 प्रतिशत आय का जरिया कृषि होता है बाकी वह अन्य संसाधनों पर निर्भर रहते हैं।जो किसान  खेती के साथ रोजगार के लिए शहर का रूख करते थे कोरोना की कई लहरों का आना ,उनके रोजी-रोटी को निरन्तर चुनौती दे रहा है यहां तक की वह खेती के लागत तक का धन अर्जित करने में असक्षम हैं।ऐसी परिस्थत में ग्रामीण विकास मंत्रालय द्वारा मनरेगा के तहत रोजगार प्रदान के लिए व्यय को बढ़ाना चाहिए।ग्रामीण अर्थव्यवस्था को मजबूत करके ही हम देश की जीडीपी मजबूत कर सकते हैं।कृषि क्षेत्र भारतीय अर्थव्यवस्था का मूलभूत आधार है।बजट2022 कृषि क्षेत्र के लिए इसलिए भी महत्वपूर्ण है क्योंकि सरकार ने 2022 तक कृषि आय दो गुना करने की बात कही थी ।ऐसे में क्या बजट2022 किसानों के चेहरे पर मुस्कान लाएगा?